איגוד הטניס בישראל

**איגוד הטניס בישראל** הוא הגוף האמון על ניהול של ענף הטניס במדינת ישראל, שהוקם לצורך פיתוח ענף הטניס בישראל וארגונו. האיגוד מנהל את תחרויות הטניס בישראל ומתחזק את נבחרת ישראל בטניס. האיגוד נוסד לראשונה בשנות ה-50 של המאה ה-20, אך במתכונתו הנוכחית האיגוד קיים משנת 1984.
[379x379px|ממוזער|תצלום פנורמי של [אצטדיון קנדה ברמת השרון]]

האיגוד מוביל את הפיתוח האסטרטגי של הטניס בישראל, יוצר הזדמנויות להשתתפות ולהישגיות, ומפעיל מערכת ארצית בשיתוף מועדונים, מאמנים, רשויות מקומיות וגופים בינלאומיים. במסגרת זו פועלת רשת רחבה של מועדוני טניס ברחבי הארץ, שבה מתאמנים ומתחרים מדי שנה אלפי שחקנים – ילדים, נוער, בוגרים ושחקני מאסטרס.

האיגוד מייצג את ישראל בזירה הבינלאומית ופועל בשיתוף פעולה עם גופים כגון הפדרציה הבינלאומית לטניס (ITF) ו-Tennis Europe. בין תחומי אחריותו ניהול מערך התחרויות הארצי, פיתוח שחקנים צעירים, קידום מצוינות ספורטיבית והכשרת מאמנים ושופטים.

לאורך השנים זכה הטניס הישראלי להצלחות בינלאומיות, כאשר שחקנים מובילים כגון עמוס מנסדורף, שחר פאר, דודי סלע, אנה סמשנובה, הראל לוי וצמד הזוגות אנדי רם ויוני ארליך הגיעו להישגים בולטים בזירה העולמית.

האיגוד מפעיל תוכניות לפיתוח דור העתיד, הכוללות פרויקטים ארציים לחשיפת ילדים לענף, מסלולי מצוינות לשחקנים צעירים ותמיכה בספורטאים תחרותיים. בנוסף, הוא אחראי על נבחרות ישראל המשתתפות בתחרויות בינלאומיות, ובהן גביע דייוויס, גביע בילי ג'ין קינג ונבחרות הנוער.

## מחבט לכל ילד
**מחבט לכל ילד** הוא פרויקט לאומי לקידום ופיתוח ענף הטניס בישראל, ביוזמת איגוד הטניס בישראל ובשיתוף הטוטו, משרד התרבות והספורט, משרד החינוך והתאחדות הספורט לבתי הספר. הפרויקט הושק בשנת 2025 לאחר שנת פיילוט מוצלחת, במטרה להרחיב את החשיפה לענף, להנגישו לאוכלוסיות בפריפריה החברתית והגיאוגרפית, ולאתר ולטפח כישרונות צעירים.

במסגרת הפרויקט משתתפים כ-5,000 תלמידים ותלמידות מכיתות ב' מכל רחבי הארץ, הזוכים לשיעור טניס שבועי ללא עלות כחלק ממערכת הלימודים. לצד הקניית יסודות המשחק, שם הפרויקט דגש על איתור ילדים בעלי פוטנציאל והכוונתם למסלולי מצוינות, לרבות השתלבות במרכזי המצוינות של איגוד הטניס ובהמשך גם במסגרת הבית הלאומי לטניס במכון וינגייט.

## בחירות 2023
* בבחירות בשנת 2023 נבחר יושב-הראש היוצא אבי פרץ, לכהונה נוספת כיו"ר איגוד הטניס בישראל.
* מנכ"לית האיגוד סיגל חדד הודיעה על התפטרותה, ומר אילן גרין מונה לתפקיד מנכ"ל האיגוד במקומה. בחודש אוקטובר 2025 מונה דני פרקלסקי למנכ״ל האיגוד.
* לבית הדין העליון נבחר השופט (בדימוס), הפרופ' עודד מודריק להמשיך לכהן כנשיא.
* עוד נבחרו כדיינים עו"ד יורם שטרית, עו"ד אהרון זרגרי, עו"ד רונן מימון ועו"ד איל יפה.
* עו"ד אריאל פרייברג אשר כיהן כדיין בבית הדין המשמעתי נבחר על ידי הנהלת האיגוד ליו"ר בית הדין המשמעתי אשר מונה כיום ארבעה דיינים.
* יושב ראש בית הדין הדיין עו"ד אריאל פרייברג, עו"ד יהב ארגמן, עו"ד משה לובצקי ועו"ד משה באשי.

## חברות באיגוד האירופאי-טניס יורופ 2024
בבחירות האספה השנתית של טניס יורופ שהתקיימה בפורטורוז שבסלובניה, במרץ 2024 נבחר לראשונה נציג ישראלי - יו"ר האיגוד הישראלי אבי פרץ - לכהן כאחד משמונת חברי ההנהלה של טניס יורופ לארבע השנים הקרובות, לצד נציגים של טניס יורופ, מטעם איטליה, בריטניה, הונגריה, טורקיה, מונטנגרו, צרפת וקרואטיה.

## תחרויות
* אליפות ישראל בטניס
* אליפות ישראל הפתוחה בטניס
* אליפות תל אביב הפתוחה בטניס
* אליפות מיתר הפתוחה בזוגות

## ראו גם
* אצטדיון קנדה שברמת השרון
* המרכז לטניס בישראל
* נבחרת גביע הפדרציה של ישראל
* נבחרת גביע דייוויס של ישראל

## קישורים חיצוניים
* 

* 

## הערות שוליים

קטגוריה:ישראל: טניס
טניס